text: Trods protester: Nu skal det koste at køre i Tyskland
  09 maj 2015 kl. 05.48
  Forbundsrådet besluttede fredag, at udenlandske bilister skal betale for at køre på de tyske veje.
  Beslutningen blev truffet trods en del protester ? bl.a. fra politikere i Slesvig-Holsten, skriver Flensborg Avis.
  Også Flensborg kommune har protesteret:
  - Indførelsen af vejskat sender et helt forkert signal, netop mens vi har fuld fokus på at udbygge det dansk-tyske samarbejde. Nu skal vi altså til at forlange entre fra vores danske naboer, siger Petra Vogt fra Industri- og Handelskammeret i Flensborg til Flensborg Avis.
  Udenlandske bilister skal kun betale for at køre på motorvejene. Man kan fortsat køre på resten af vejene, uden at det koster noget.
   
  Skatten er afhængig af bilens størrelse, og den kan koste op til 1.000 kr. om året. For 10 dage koster det op til 110 kr.
  
  